Praktika tulemustega ma 100% rahule ei jäänud, kuna ei saanud teise aasta praktika ülesanded täies mahus läbida. Minu silmaring laienes aga Malta kultuuri ja eelkõige põllumajanduse valdkondades äriplaanide jaoks informatsiooni kogudes ning rahastusmeetmete jaoks küsimustikke koostades, samuti sain rohkelt informatsiooni erinevate Euroopa Liidu rahastusmeetmete kohta. Praktikal olles jäi silma Malta kontoritöötajate aeglane tööviis. Kontorikaaslased imestasid alati, kui ma liiga ruttu oma asjadega valmis olin jõudnud. Tagasiside minu kiirele tööle oli aga alati positiivne. Seega tekib küsimus, et mida nad ise seal kontoris nii kaua teevad?
#000002
Välispraktikal soovitan kindlasti ka teistel õpilastel osaleda, kuna see kogemus on midagi teistsugust ning saab end võõras kultuuriruumis proovile panna. Teise kursuse raamatupidamise eriala praktikat ma Maltale uuesti tegema ei läheks, pigem vaataks suuremate EU riikide poole, kus töökultuur sarnaneb Eesti omaga ning ehk on ka rohkem erialast tööd pakkuda.
#000003
Kultuurilises mõttes tasub Maltal aga ära käia küll, kuna see erineb Eestist kardinaalselt: saar on väike, inimesi väga palju (eriti turiste), töökultuur teine, liiklus tihe ja väga kaootiline ning majad on kõik ühesuguse väljanägemisega. Palju Maltal aga avastada ja vaadata ei ole, sest paari-kolme päevaga on suuremad vaatamisväärsused Maltal ja Gozol läbi käidud ning edasi hakkavad kohad juba korduma.
#000004
Kaubanduse eriala õpilased Maltal õpirändes
#000008
Raamatupidajad Kertu ja Katrina õpirändes Maltal
#000009
Kosmeetikud Marili ja Silvia Küprosel
#000012